Rosička anglická

Rosička anglická (Drosera anglica) je mäsožravá rastlina z rodu rosička.

Rozšírenie 
Vyskytuje sa v severnej časti Európy, Ázie a Severnej Ameriky. Na Slovensku sa vyskytuje v Malej Fatre, Veľkej Fatre, Strážovských vrchoch v Turčianskej kotline a na Oravskej Magure. Obľubuje kyslé stanoviská, rašeliniská vo vyšších polohách, vlhké lúky, slatiny a močiare. Napriek svojmu menu sa v Anglicku vyskytuje vzácne, v Škótsku naopak hojne. Na území Slovenska je zákonom chránená.

Opis 
Je to malá rastlina, s listami dlhými približne 12 cm. Stvol vyrastá zo stredu do výšky 20 cm a má 3 až 6 bielych kvetov. Môže tvoriť hybridy s rosičkou okrúhlolistou (Drosera rotundifolia).

Galéria

Referencie

Iné projekty

Mäsožravé rastliny
Rosičkovité
Zákonom chránené rastliny na Slovensku
Takmer ohrozené druhy